|  |
| --- |
| Szerződés száma: «azonositoszam» |
| Döntés dátuma: «dontes» |
| Program neve:  **2018-2.1.17-TÉT-KR** |
| Szerződést ellenőrizte: |

**TÁMOGATÁSI SZERZŐDÉS**

**MINTA**

**A magyar-koreai kutatás-fejlesztési együttműködési pályázathoz (2018)**

amely létrejött

egyrészről a **Nemzeti Kutatási, Fejlesztési és Innovációs Hivatal**

Székhely: 1077 Budapest, Kéthly Anna tér 1.

Törzskönyvi azonosító szám (PIR): 831004

Adószám: 15831000-1-42

Képviseli: Dr. Birkner Zoltán, elnök

mint támogató (a továbbiakban: **Támogató**)

másrészről a **«kedvezmenyezett1\_neve»**

Székhely: **«szekhely\_irsz» «szekhely\_helyseg», «szekhely\_utca» «szekhely\_hsz»**

Cégjegyzék szám/nyilvántartási szám: **«nyilvantartasi szam»**

Adóazonosító szám: **«adoszam»**

Számlavezető, fizetési számlaszám, amelyre a támogatás utalásra kerül: **«bankszamla»**

Képviseli: **«kepviselo»**

mint kedvezményezett (továbbiakban: **Kedvezményezett** vagy **Konzorciumvezető**) és

a **«kedvezmenyezett2\_neve»**

Székhely: **«szekhely\_irsz» «szekhely\_helyseg», «szekhely\_utca» «szekhely\_hsz»**

Cégjegyzék szám/nyilvántartási szám: **«nyilvantartasi szam»**

Adóazonosító szám: **«adoszam»**

Számlavezető, fizetési számlaszám, amelyre a támogatás utalásra kerül: **«bankszamla»**

Képviseli: **«kepviselo»**

mint kedvezményezett (továbbiakban: **Kedvezményezett**),

(a Konzorciumvezető és a Kedvezményezett a továbbiakban együttesen: **Kedvezményezettek**),

(Támogató és Kedvezményezettek továbbiakban együttesen: **Szerződő Felek**) között az alulírott napon és helyen az alábbi feltételek szerint.

1. **Előzmények**

Kedvezményezettek a **«konstrukcio neve»** pályázati felhívásra (a továbbiakban: Pályázati felhívás) **«benyujtas napja»** napon **«azonositoszam»** azonosító számon pályázatot (a továbbiakban: Pályázat) nyújtottak be **«projekt\_cime»** címmel. Támogató **«dontes»** napján kelt döntése alapján Kedvezményezettek a Pályázatban részletezett projektjavaslat megvalósítására vissza nem térítendő támogatásban részesülnek a Nemzeti Kutatási, Fejlesztési és Innovációs Alapból (a továbbiakban: NKFI Alap).

1. **A szerződés tárgya és a támogatás összege**
2. A Kedvezményezettek vállalják, hogy a Pályázatban leírt projektjavaslat szerinti, a jelen szerződés 1. számú mellékletében részletesen bemutatott projektet (a továbbiakban: Projekt) a jelen szerződésben és mellékleteiben, valamint a Pályázati felhívásban és a mellékletét képező Pályázati útmutatóban (a továbbiakban együttesen: Pályázati kiírás) foglalt feltételek szerint megvalósítják. A Projekt megvalósításához a Támogató az NKFI Alapból összesen **«megit\_tam»** Ft (azaz **«megit\_tam\_szoveg»** forint) vissza nem térítendő támogatást nyújt az 1. számú mellékletben rögzített költségterv szerint az alábbi Kedvezményezettenkénti bontásban:

**«kedvezmenyezett1»** részére: **«kedvezmenyezett1\_megit\_tam»** Ft (azaz **«kedvezmenyezett1\_megit\_tam\_osszeg»** forint),

**«kedvezmenyezett2»** részére: **«kedvezmenyezett2\_megit\_tam»** Ft (azaz **«kedvezmenyezett2\_megit\_tam\_osszeg»** forint).

1. A jelen szerződés szerinti támogatási cél a **«COFOG kód»** kormányzati funkcióba tartozik.
2. A 2.1. pont szerinti támogatás

**«kedvezmenyezett1»** vonatkozásában **« kedvezmenyezett1\_csekely\_osszegu\_tam\_osszktg»** Ft (azaz **« kedvezmenyezett1\_csekely\_osszegu\_tam\_osszktg\_szoveg»** forint),

**«kedvezmenyezett2»** vonatkozásában **« kedvezmenyezett2\_csekely\_osszegu\_tam\_osszktg»** Ft (azaz **« kedvezmenyezett2\_csekely\_osszegu\_tam\_osszktg\_szoveg»** forint),

az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló 2013. december 18-i 1407/2013/EU bizottsági rendelet (HL L 352, 2013.12.24. 1. o) szerinti csekély összegű (de minimis) támogatást tartalmaz.

1. A Kedvezményezettek vállalják, hogy a Projekt **«megit\_osszktg»** Ft (azaz **«megit\_osszktg\_szoveg»** forint) összköltségének 2.1. pont szerinti össztámogatást meghaladó részét, azaz **«sajat\_forras\_ossz»** Ft-ot (azaz **«sajat\_forras\_ossz\_szoveg»** forintot) saját forrásból biztosítják az 1. számú mellékletben rögzített költségterv szerint. Ennek értelmében a támogatás intenzitása **«megit\_tam\_szaz»** %.
2. Amennyiben a beszámolóban bemutatott és elfogadott tényleges költségek meghaladják a Projekt Pályázatban tervezett költségeit, a Kedvezményezettek ebben az esetben is kizárólag a jelen szerződésben foglalt támogatási összegre jogosultak.

1. A Kedvezményezettek tudomásul veszik, hogy a 2.1. pontban megjelölt támogatás visszaigényelhető általános forgalmi adó megfizetésére nem használható fel. Amennyiben a Kedvezményezett vagy Kedvezményezettek általános forgalmi adó visszaigénylésére jogosultak vagy áru, illetve szolgáltatás továbbértékesítése esetén az adóterhet áthárították, úgy a jelen szerződés szerint a Kedvezményezettet vagy Kedvezményezetteket megillető támogatás az általános forgalmi adó összegét nem foglalja magába. Amennyiben a Kedvezményezett vagy Kedvezményezettek általános forgalmi adó visszaigénylésére nem jogosultak vagy áru, illetve szolgáltatás továbbértékesítése esetén az adóterhet nem hárították át, úgy a jelen szerződés szerint a Kedvezményezettet vagy Kedvezményezetteket megillető támogatás az általános forgalmi adó összegét magába foglalja.
2. A Kedvezményezettek kérelmük alapján az előleg igénybevételére a Pályázati kiírásban és a 7. számú mellékletben rögzített feltételek szerint jogosultak az 1. mellékletben rögzített költségtervben meghatározott részletekben és ütemezésben.
3. **Kutatási konzorcium létrehozása és képviselete**
   1. A Kedvezményezettek kijelentik, hogy a Projekt megvalósítására polgári jogi szerződéssel konzorciumot hoztak létre (a továbbiakban: konzorciumi együttműködési megállapodás). A Kedvezményezettek a konzorciumi együttműködési megállapodásban rögzítették, hogy a konzorciumi tagokat a Konzorciumvezető – a Támogató irányába – teljes jogkörrel képviseli, továbbá meghatározták a Konzorciumvezető és a konzorciumi tagok jogait, kötelezettségeit és felelősségét, a konzorcium belső munkamegosztását és a bevitt és létrehozott szellemi alkotásokhoz fűződő jogosultságokra, azok hasznosításának elősegítésére vonatkozó szabályozást. A konzorciumi együttműködési megállapodás jelen szerződés 9. számú mellékeltét képezi.
4. **A Projekt megvalósításának helyszíne és időtartama**
   1. A Kedvezményezettek vállalják, hogy a Projektet - amennyiben annak megvalósítása helyszínhez kötött - az alábbi helyszínen vagy helyszíneken valósítják meg:

**«fejl\_irsz» «fejl\_helyseg1», «fejl\_utca» «fejl\_hsz» «fejl\_hrsz»**

**«fejl\_irsz» «fejl\_helyseg2», «fejl\_utca» «fejl\_hsz» «fejl\_hrsz»**

* 1. A Szerződő Felek rögzítik, hogy a Projekt megvalósítása **«projekt\_kezdet»** napjától **«projekt\_vege»** napjáig tart. A Kedvezményezettek kötelesek a Projekt megvalósítását a fentiekben meghatározott kezdő időponttól számított 6 hónapon belül megkezdeni. A projekt kezdő és befejező időpontjától eltérni csak a Támogató által elfogadott indokok esetén, a támogatási szerződés írásbeli módosítása alapján lehet.

1. **Egyéb rendelkezések**
   1. A Kedvezményezettek kötelesek az 1. számú mellékletben meghatározott és a Monitoring mutatókban számszerűsített kötelező vállalásokat és kötelezően vállalt indikátorokat teljesíteni.
   2. Szerződő Felek rögzítik, hogy a biztosíték nyújtására kötelezett Kedvezményezettek körét a Pályázati kiírás határozza meg. A Pályázati kiírás alapján biztosíték nyújtására kötelezett Kedvezményezettek kijelentik, hogy a Támogató felé jelen szerződésből eredő fizetési kötelezettségük biztosítására valamennyi számlavezetőjüknél valamennyi pénzforgalmi bankszámlájukra vonatkozóan a bejelentett módon engedélyezték a Támogató beszedési megbízás benyújtására vonatkozó jogosultságát, pénzügyi fedezethiány miatt nem teljesíthető fizetési megbízás esetére a követelés legfeljebb 35 napra való sorba állítására vonatkozó rendelkezéssel együtt. A Kedvezményezettek az általuk aláírt és a számlavezető pénzintézet által visszaigazolt/záradékolt felhatalmazó leveleket a Támogató részére a szerződés aláírásával egyidejűleg benyújtották, amely(ek) jelen szerződés 8. számú mellékletét képezik. A felhatalmazások visszavonására a Támogató és az érintett Kedvezményezett közös nyilatkozattal jogosultak a záróbeszámoló Támogató általi elfogadását követő 30 napon belül.
   3. Az államháztartásról szóló 2011. évi CXCV. törvény 48/A. § (3) bekezdése értelmében a Támogató jogosult a jelen szerződést a Kedvezményezettek javára egyoldalúan módosítani, amely esetben a Támogató által egyoldalúan megtett nyilatkozat a nyilatkozatban meghatározott tartalommal módosítja a szerződést. Kedvezményezettek tudomásul veszik, hogy jelen pont vonatkozásában a Támogató nyilatkozatának minősül a Támogatónak a módosuló szerződéses feltételeket egyértelműen meghatározó, a http://nkfih.gov.hu honlapon közzétett közleménye is a Kedvezményezettek külön értesítése nélkül, amely esetben a szerződésmódosítás a közleményben meghatározott időponttól kezdődően módosítja a jelen szerződést.
   4. Szerződő Felek a szerződéssel kapcsolatos hivatalos kommunikáció és a szerződés teljesítésének elősegítése érdekében folytatott kapcsolattartás lebonyolítása érdekében jelen szerződés időtartamára kapcsolattartót jelölnek ki. A kapcsolattartó

* **Támogató részéről:** **a Támogató ügyfélszolgálata**
  + - Székhely: 1077 Budapest, Kéthly Anna tér 1.; 2. emelet
    - E-mail: nkfialap@nkfih.gov.hu
    - Telefon: +36 (1) 795 9500
    - Személyes ügyfélszolgálat (kizárólag előzetes egyeztetés alapján): 1077 Budapest, Kéthly Anna tér 1.; 2. emelet
    - Személyes és telefonos ügyfélfogadási idő: H-CS 09:00-16:00; P 09:00-12:00
* **Kedvezményezettek részéről:** **a támogatást igénylők kapcsolattartója**, akinek adatait az 1. számú melléklet tartalmazza.
  1. A jelen szerződéshez csatolt valamennyi melléklet, a jelen szerződésben vagy az ahhoz csatolt Teljesítési feltételekben hivatkozott mellékletek, továbbá a Pályázati kiírás a szerződés elválaszthatatlan részét képezik függetlenül attól, hogy azok jelen szerződéshez ténylegesen csatolásra kerültek-e. Szerződő Felek kijelentik, hogy amennyiben a jelen szerződésben és az ahhoz csatolt Teljesítési feltételekben rögzített rendelkezések között eltérés vagy ellentmondás mutatkozik, úgy a jelen szerződésben foglaltakat tekintik irányadónak.
  2. A Kedvezményezettek jelen szerződés aláírásával kijelentik, hogy jelen szerződés és mellékleteinek tartalmát és a vonatkozó jogszabályokat ismerik.
  3. A jelen szerződésben nem szabályozott kérdések tekintetében különösen a Polgári Törvénykönyvről szóló 2013. évi V. törvény, a tudományos kutatásról, fejlesztésről és innovációról szóló 2014. évi LXXVI. törvény, az államháztartásról szóló 2011. évi CXCV. törvény, a számvitelről szóló 2000. évi C. törvény, a Nemzeti Kutatási, Fejlesztési és Innovációs Alap működtetésének és felhasználásának szabályairól szóló 380/2014. (XII. 31.) Korm. rendelet és az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.), a Nemzeti Kutatási, Fejlesztési és Innovációs Hivatal által a Nemzeti Kutatási, Fejlesztési és Innovációs Alapból finanszírozott kutatás-fejlesztési és innovációs programok és projektek értékelésének részletes szabályairól szóló 433/2016. (XII. 15.) Korm. rendelet, valamint a közbeszerzésre vonatkozó jogszabályok rendelkezései irányadók.
  4. A Kedvezményezettek képviseletében aláíró személyek kijelentik és hatályos cégkivonattal/létesítő okirattal/bírósági nyilvántartásban szereplő adataikról kiállított kivonattal és – szükség szerint – aláírás mintájukkal, meghatalmazással igazolják, hogy jogosultak a Kedvezményezettek képviseletére (és cégjegyzésére), továbbá ennek alapján jelen szerződés megkötésére és aláírására. Aláíró képviselők kijelentik, hogy a jelen szerződéshez csatolt vagy az Ávr. 75. § (3a) bekezdése szerint korábban benyújtott cégkivonatukban/létesítő okiratukban/ bírósági nyilvántartásban szereplő adataikról kiállított kivonatukban szereplő adataikra vonatkozóan változásbejegyzési eljárás nincs folyamatban. Aláíró képviselők kijelentik továbbá, hogy a testületi szerveik részéről jelen szerződés megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely a Kedvezményezettek részéről megakadályozná vagy bármiben korlátozná jelen szerződés megkötését, és az abban foglalt kötelezettségek maradéktalan teljesítését.
  5. Jelen szerződés a Szerződő Felek aláírásával jön létre és a Támogató általi aláírásának napján lép hatályba.

Jelen **«oldalszam»** számozott oldalból álló támogatási szerződés – amennyiben az nem a polgári perrendtartásról szóló 2016. évi CXXX. törvény szerinti teljes bizonyító erejű magánokiratnak minősülő elektronikus okirati formában kerül megkötésre – 2 darab eredeti példányban készült, amelyből 1 példány a Támogatót és 1 példány a Kedvezményezetteket illet. A Kedvezményezetteket megillető eredeti szerződéspéldány a Konzorciumvezetőnél lelhető fel, aki a szerződést másolati példányban bocsátja a konzorciumban résztvevő többi Kedvezményezett rendelkezésére.

Szerződő Felek arra jogosult képviselői jelen támogatási szerződést mellékleteivel együtt megismerték és – mint akaratukkal mindenben megegyezőt – jóváhagyólag írják alá.

Mellékletek:

* 1. Támogatási kérelem / A Projekt, feladat-leírása, feladat- és ütemterve, hasznossága és számszerűsíthető eredményei, költségterve, elszámolható költségei
  2. A Kedvezményezettek 30 napnál nem régebbi hatályos cégkivonata/létesítő okiratának másolata/bírósági nyilvántartásban szereplő adatairól kiállított kivonata vagy a Kedvezményezettek nyilatkozata arról, hogy cégkivonatuk/létesítő okiratuk másolata/bírósági nyilvántartásban szereplő adataikról kiállított kivonatuk mely 3 évnél nem régebben benyújtott pályázathoz került csatolásra és az abban foglalt adatokban változás nem történt
  3. A Kedvezményezettek nevében jelen szerződést aláíró személyek pénzügyi intézmény által igazolt, ügyvéd vagy kamarai jogtanácsos által ellenjegyzett vagy közjegyző által hitelesített aláírás mintája vagy ezen aláírás minta közjegyző által hitelesített másolata vagy a Kedvezményezettek nyilatkozata arról, hogy ezen okiratok mely 3 évnél nem régebben benyújtott pályázathoz kerültek csatolásra (amennyiben jelen támogatási szerződés nem a polgári perrendtartásról szóló 2016. évi CXXX. törvény szerinti teljes bizonyító erejű magánokiratnak minősülő elektronikus okirati formában kerül megkötésre)
  4. A beszámolóhoz szükséges formanyomtatványok, kitöltési útmutatók (Támogató honlapjáról letölthetők)
  5. A szakmai és pénzügyi beszámolók és a szerződésmódosítások eljárásrendje (Támogató honlapjáról letölthetők)
  6. Nyilatkozat melléklet
  7. Teljesítési feltételek a 2018. február 15-étől kezdődően megkötött támogatási szerződések alapján az Elektronikus Pályázó Tájékoztató és Kommunikációs Rendszeren keresztül rögzített az NKFI Alapból innovációs támogatásban részesülő projektek megvalósításához – kutatási konzorcium keretében megvalósítandó projektek esetére
  8. Biztosíték nyújtására kötelezett Kedvezményezettek – valamennyi számlavezetőjük által érkeztetett – felhatalmazása(i) a Támogató azonnali beszedési jogának biztosítására (amennyiben releváns),
  9. Konzorciumi együttműködési megállapodás

|  |  |
| --- | --- |
| **A Támogató részéről:**  Budapest, 201... ……. hó …. nap | **A Kedvezményezett részéről:**  .…………, 201... ……. hó …. nap |
| ……………………………………..  **Dr. Birkner Zoltán**  elnök  PH | ……………………………………..  **«kedvezmenyezett1\_neve»**  **«kedvezmenyezett1\_kepviselo»**  **«kedvezmenyezett1\_kepviselo beosztása»**  PH |
| Pénzügyileg ellenjegyzem:  Budapest, 201... ……. hó …. nap | **A Kedvezményezett részéről:**  …………….., 201... ……. hó …. nap  ……………………………………..  **«kedvezmenyezett2\_neve»**  **«kedvezmenyezett2\_kepviselo»**  **«kedvezmenyezett2\_kepviselo beosztása»**  PH |
| ……………………………………..  **Dr. Puskás Attila**  főosztályvezető, Költségvetési Főosztály |